| Cedro de California |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Plantae |
| División: | Pinophyta |
| Clase: | Pinopsida |
| Orde: | Pinales |
| Familia: | Cupressaceae |
| Xénero: | *Calocedrus* |
| Especie: | ***C. decurrens*** |

 |
| Nome binomial |
| '**Calocedrus decurrens'**(Torr.) Florin, *Taxon*, 5: 192, 1956 |

O **cedro de California** ***Calocedrus decurrens***, é unha conífera da familia Cupressaceae, do xénero *Calocedrus*. De orixe norteamericana, atopáse en Galiza coma ornamental.

##### Etimoloxía

* *Calocedrus*: procede do grego: *καλλος*, "callos", fermoso e de *χέδρος*, "cedros", o cedro, significando logo "cedro fermoso".
* *decurrens*: epíteto latino que ten o mesmo significado que "decorrente" -do cal deriva- aludindo ás "escamas" das follas que se recobren unhas ás outras.

**Nota**: malia o seu nome, a árbore só ten un afastado parentesco co xénero *Cedrus*, pois é un membro da familia Cupressaceae, pertencendo os cedros a Pinaceae. O único en común, logo, é pertenceren á orde botánica Pinales.

Descrición
----------

É unha grande árbore, que acada tipicamente alturas de 40–60 m e un toro cun diámetro de até 3 m (máximo, 69 m de alto e 4,5 m de diámetro), estreitamente cónico, de ramallada mesta. A casca é dunha cor parda alaranxada que co tempo se torna agrisada, macía ao principio e despois vai formando fendas e exfoliándose en longas fitas na parte baixa do toro nos exemplares máis vellos. Os acios das follas son aplanados en forma de abano. A follaxe é persistente, composta de follas en pseudoverticilos de 4, escuamiformes, de ápice agudo e incurvado, longamente decorrentes na base, de cor verde escura brillante e que teñen un recendo resinoso intenso e peculiar. A árbore é monoica, con flores masculinas de preto de 3 mm en grupos nos extremos das franzas, globulares e douradas con 3-5 sacos polínicos e con estróbilos femininos de 6 escamas: 2 estériles, 2 reducidas e 2 seminíferas. Ditos conos son pequenos (15–25 mm), estreitos, rematados en punta, e ovoides. Dunha cor verde intensa ao principio, estes conos tórnanse pardos na madureza (logo dun ano), ceibando 4 (ou menos) sementes alíferas cando abren.

Distribución
------------

Nativo do oeste de América do Norte, estando o groso da súa área de distribución nos Estados Unidos, dende o centro-oeste de Oregón a través da maior parte de California e o extremo oeste de Nevada, e tamén no noroeste de México, na parte norte da Baixa California.

Medra desde os 50 deica os 2900 m de altitude, sendo a especie máis estendida do xénero.

Usos
----

A madeira lixeira da árbore utilízase para a elaboración de lapis, en particular nos Estados Unidos onde é a principal materia prima para a súa fabricación, por mor a que é macía e tende a se aguzar de xeito doado sen formar achas ou estelas, ou en marquetaría. Tamén é unha árbore ornamental popular, valiosa pola súa resistencia á seca. A madeira é moi aprezada polos escultores. A súa casca pode se queimar coma incenso.

Árbore senlleira en Galiza
--------------------------

O cedro de California do Pazo de Torrecedeira en Redondela, figura no catálogo de árbores senlleiras de Galiza elaborado pola Xunta de Galicia.

Sinónimos
---------

* *Abies cupressoides* Poir.
* *Heyderia decurrens* (Torr.) K.Koch
* *Libocedrus decurrens*Torr.
* *Thuja craigana* A.Murray
* *Thuja decurrens* (Torr.) Voss

Galería de imaxes
-----------------

* Vista xeral dun exemplar mediano.Vista xeral dun exemplar mediano.
* Unha póla "aplanada".Unha póla "aplanada".
* Folla e conos masculinos.Folla e conos masculinos.
* Póla con conos masculinos e femininos.Póla con conos masculinos e femininos.
* Cono feminino en frutificación incipiente.Cono feminino en frutificación incipiente.
* Sementes alíferas inmaturas.Sementes alíferas inmaturas.
* Conos femininos abertos in situ.Conos femininos abertos *in situ*.
* Conos e sementens maduros.Conos e sementens maduros.
* Froito chegado aberto con sementes alíferas in situ.Froito chegado aberto con sementes alíferas *in situ*.
* Sementes alíferas soltas.Sementes alíferas soltas.
* Calocedrus decurrens *Calocedrus decurrens*

Notas
-----

1. ↑  Nome vulgar galego en *Diccionario das ciencias da natureza e da saúde*, A Coruña, Deputación da Coruña, 2000
2. ↑  Gymnosperm Database: *Calocedrus decurrens*
3. 1 2  *Calocedrus decurrens* en Flora of North America
4. ↑  U.S. Forest Service Silvics Manual: *Libocedrus decurrens* Arquivado 26 de xaneiro de 2015 en Wayback Machine.
5. ↑  Farjon, A. (2005). *Monograph of Cupressaceae and Sciadopitys*. Royal Botanic Gardens, Kew. ISBN 1-84246-068-4
6. ↑  *Calocedrus decurrens* en The Plant List

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cedro de California Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Cedro de California*** |

### Ligazóns externas

* Arboretum de Villardebelle - fotos de los conos
* *Calocedrus* en The Gymnosperm Database
* USDA Plants Profile: *Calocedrus decurrens*
* *Calocedrus decurrens* en USDA, ARS/ GRIN. National Germplasm Resources Laboratory, Beltsville, Maryland.

|  |  |
| --- | --- |
| Control de autoridades | 
* Wd: Q1399164
* AAT: 300343680
* EBID: ID
* GND: 7608479-6
* LCCN: sh85064735
* MAG: 2778493548

 |

|  |  |
| --- | --- |
| Identificadores taxonómicos | 
* EOL: 1061623
* EPPO: CCDDE
* FNA: 233500299
* GBIF: 2683936
* iNaturalist: 53723
* IPNI: 42548-2
* IRMNG: 11155646
* ITIS: 501145
* IUCN: 42210
* NBN: NBNSYS0000042071
* NCBI: 13387
* PlantList: kew-2692988
* POWO: ID
* Soortenregister: 179861
* TAXREF: 87503
* Tela Botanica: 12267
* Tropicos: 9400069
* PLANTS: CADE27
* WCSPF: 382424

 |

|  |  |
| --- | --- |
| Identificadores | 
* UMLS: C1000664
* UNII: E4R56QG7HE

 |